***2023.g. SMILTENES NOVADA SPORTA SVĒTKU***

***N O L I K U M S***

***Mērķis un uzdevums:***

1. *Rosināt Smiltenes novada iedzīvotājus, organizācijas iesaistīties sportiskās aktivitātēs;*
2. *Popularizēt sportu, kā veselību stiprinošu, relaksējošu, emocionālu nodarbi.*

***Vieta un laiks:*** *sporta svētki notiek 2023. gada 19. augustā stadionā “Teperis” un tā apkārtnē, Smiltenē. Komandu ierašanās līdz plkst. 9:30; Komandu pārstāvju sanāksme un izloze – plkst. 9:45; Sacensību atklāšana plkst. 10:00; Sacensību sākums plkst. 10:30*

***Organizatori:*** *Sacensības organizē Smiltenes novada sporta pārvalde. Sacensību galvenais tiesnesis: Matīss Mežulis tel. /29128932/*

***Dalībnieki****: sacensībās aicinātas piedalīties Smiltenes novada pagastu, iestāžu, organizāciju, fizisku personu veidotas komandas. Dalībnieku vecums – ne jaunāki par 2008.g. dzimušajiem.*

***Sacensību nosacījumi:***

1. *Sacensībās piedalās komandas; vienā komandā var pieteikt 12-16 dalībniekus;*
2. *Sacensību laikā komandā citus dalībniekus iekļaut nedrīkst;*
3. *Komandas savā starpā sacenšas 7 sporta veidos (Organizatoriem ir tiesības sporta veidu skaitu palielināt vai samazināt);*
4. *Katra komanda attiecīgos sporta veidus veic saskaņā ar Organizatoru izstrādāto grafiku; ja komanda kavē ierašanos attiecīgā sporta veida norises vietā vairāk par 5min. – tai var tikts piešķirts vai nu zaudējums /spēlē/ vai komanda attiecīgajā sporta veidā tiek diskvalificēta;*
5. *Katrā sporta veidā, komanda saņem punktus atbilstoši izcīnītai vietai; ja vietas tiek dalītas – visas komandas saņem punktus par attiecīgi augstāko vietu /piemēram ja komanda dala 5v. – 8v. – visas komandas saņem 5 punktus/;*
6. *Komandu vērtējumā tiek vērtēta mazākā izcīnīto vietu summa septiņos sporta veidos; ja divām vai vairāk komandām rezultāti ir vienādi – augstāku vietu iegūst komanda, kas izcīnījusi labāku vietu sacensībās* ***Vieglatlētikā****;*
7. *Ja kādā no sporta veidiem komanda neveic distanci līdz galam, izstājas vai tiek diskvalificēta, tad attiecīgajā sporta veidā komanda saņem pēdējai vietai atbilstošu punktu skaitu. Ja tas notiek atkārtoti, tad komanda par attiecīgo vietu punktus vairāk nesaņem un kopvērtējumā tiek vērtēta pēc komandām, kuras saņēmušas punktus 7 sporta veidos.*
8. *Ikviens sacensību dalībnieks pats atbild par savu veselības stāvokli, apliecinot to ar savu parakstu komandas pieteikumā.*

***Sporta veidi un to apraksts:***

1. **Vieglatlētika -** Komandā startē 5 sievietes un 5 vīrieši, kuriem kopumā jāsacenšas trīs vieglatlētikas disciplīnās: tāllēkšanā, 100m skrējienā un 100m barjerskrējienā (abas disciplīnas tiek veiktas pretstafetes veidā), pēc sekojošiem noteikumiem:

Katrs dalībnieks var piedalīties tikai vienā disciplīnā!

Vispirms 2 vīrieši un 2 sievietes veic tāllēkšanu. Katrs dalībnieks izpilda trīs lēcienus, no kuriem vērtē vienu labāko. Tiesneši sarēķina visu četru komandas dalībnieku labāko lecienu summu. Pēc šīs summas atbilstoši sekojošai tabulai tiek noteikta starta vieta sprinta un barjerskrējiena pretstafetei.

Pirms pretstafetes 3 komandas dalībnieki, kuriem būs jāveic 100m barjerskrējiens (ar 10gab.; 68cm augstām barjerām, kuras novietotas ar 8,50m atstarpi) nostājas aiz 100m finiša līnijas. 2 komandas dalībnieki nostājas aiz 100m starta līnijas. Dalībnieks, kurš uzsāk pretstafeti startē no tās starta vietas, kādu komanda nopelnījusi atbilstoši tāllēkšanas rezultātiem.

Pēc tiesnešu komandas pirmais dalībnieks skrienot veic “gludo” distanci un nodod stafeti nākošajam dalībniekam, kurš veic 100m barjerskrējienu – pēc finiša līnijas šķērsošanas stafete tiek nodota nākošajam dalībniekam, kurš veic “gludo” sprinta skrējienu nododot stafeti barjerskrējējam u.t.t., kamēr komandas noslēdzošais dalībnieks pēc 100m barjerskrējiena distances veikšanas šķērso finiša līniju.

Stara vietas noteikšanas tabula: 1. Ja komandas tāllēcēju rezultātu summa ir 2000cm un augstāka, tad pretstafetes pirmais dalībnieks startē no 40m atzīmes (viņš faktiski distancē 100m vietā veic tikai 10m); 2. Ja rezultātu summa ir robežās no 1950 – 2000, tad starta līnija ir no 45m atzīmes; 3. 1900-1950 – 50m; 4. 1850-1900 – 55m; 5. 1800-1850 – 60m; 6. 1750-1800 – 65m; 7. 1700-1750 – 70m; 8. 1650-1700 – 75m; 1600-1650 – 80m; 9. 1550-1600 – 85m; 10. 1500-1550 – 90m; 11. 1450-1500cm – 95m; 12. līdz 1400cm – no 100m starta vietas.

1. **Basketbols** – piedalās 4 vīrieši un 4 sievietes. 3X3 basketbola laukums ir sadalīts 3 zonās kur katrai zonai ir sava vērtība ( 1, 2 un 3 punkti). Dalībnieku kollona atrodas aptuveni 20 m aiz trīspunktu līnijas. Katrs no dalībniekiem ar dribla palīdzību dodas līdz grozam un izpilda pa vienam metienam no konkrētas pozīcijas, pēc tam bumbu padodot nākošajam komandas dalībniekam, kurš izmet savu metienu no izvēlētās zonas. Šādi tiek turpināts līdz iztek atvēlētais laiks.(5 min.) Uzvar komanda, kura atvēlētajā laikā ieguvusi visvairāk punktu.
2. **Pludmales volejbols -** komandā startē 3 sievietes. Spēle notiek divus setus, katru līdz kādas komandas 15 punktiem. Vērā tiek ņemti mazie punkti un trešais sets netiek spēlēts. Ja mazo punktu summas ir vienādas, tad tiek fiksēts neizšķirts. Izslēgšanas spēlēs pie vienādu “mazo punktu” skaita tiek spēlēts zelta sets līdz 5 punktiem.
3. **Orientēšanās sports -** komandā 4 vīrieši un sievietes. Orientēšanās rogainings urbānajā vidē. Kopā ar komandu 15 minūšu laikā atrast pēc iespējas vairāk kontrolpunkus. Kontrolpunktu lokācijas izvietotas Vecā parka teritorijā
4. **Mini-futbols –** spēlē piedalās 5+1 vīrieši no katras komandas. Spēle ilgums - 1x15 min. Izslēgšanas spēlēs pie vienāda rezultāta tiek aizvadīta soda sitienu sērija līdz vienas komandas uzvarai.
5. **Riteņbraukšana -** komandā 4 vīrieši un 4 sievietes. Sacensības risinās Smiltenes kartingu trasē. Dalībnieki pa vienam veic kartingu trases apli, pēc finiša nododot stafeti nākamajam dalībniekam. Pie stafetes maiņas laiks netiek apturēts un tiek vērtēta visu dalībnieku iegūtā apļu laiku summa.
6. **BMX riteņbraukšana**. Komandā 4 vīrieši un 4 sievietes, kuri tiek sadalīti pa pāriem, tā, lai katrā pāri ir abu dzimumu pārstāvji. Pēc starta signāla pirmais dalībnieku pāris uzvelk specializēto BMX riteņbraukšanai paredzēto ekipējumu un ar īpašu velosipēdu veic marķētu trasi. Ja tiek aizķerti vai nogāzti trases marķējuma elementi vai nepilnīgi uzvilkts BMX ekipējums, komanda saņem soda sekundes. Pēc trases veikšanas pirmais pāris nodod velosipēdu un ekipējumu nākošajam pārim, kurš veic visas šīs pašas darbības. Tas pats attiecas arī uz trešo un ceturto pāri. Uzvar komanda, kura visīsākajā laikā veikusi visu distanci.

***Pieteikumi:*** *komandām jāveic iepriekšēja pieteikšanās Smiltenes novada pašvaldības sporta pārvaldes vadītājam Matīsam Mežulim - telefons 29128932; e-pasts: matiss.mezulis@smiltenesnovads.lv/ līdz 16.08. plkst. 20.00. Sacensību dienā līdz plkst. 9.40 sacensību sekretariātā jāiesniedz rakstisks pieteikums – pēc pievienotās formas.*

***Apbalvošana****: Pirmo trīs vietu ieguvēji komandu vērtējumā tiks apbalvoti ar piemiņas balvām. Ikviena komanda saņems gandarījuma balvu.*

***Auto novietošana*** *pie stadiona tribīņu ēkas, stāvlaukumā pie Tepera kanāla, stāvlaukumā starp stadionu un kartingu trasi.*